《吊祢正平》
宋代·王炎

曹瞒忍杀杨德祖，不敢复害祢正平。
区区黄祖雀鼠辈，乃以嬉正生五兵。
才虽可爱亦可忌，人间险过羊肠路。
不锄骄气祸之媒，祖也不仁衡未智。
黄鹤楼前江水平，鹦鹉洲边春草青。
凭君酹酒吊孤冢，古来贤哲非贪生。

作者简介：王炎（1137——1218）字晦叔，一字晦仲，号双溪，婺源（今属江西）人。一生著述甚富，有《读易笔记》、《尚书小传》、《礼记解》、《论 语解》、《孝圣解》、《老子解》、《春秋衍义》、《象数稽疑》、《禹贡辨》等，《全宋词》第 三册录其词五十二首。事迹见胡升《王大监传》（《新安文献志》卷六九）、 《宋史翼》卷二四，参《南宋馆阁续 录》卷八、九。